Lav et referat af nedenstående tekst:

Tekst:
Netto på Hadsundvej i Vejgaard blev onsdag aften omkring klokken 22 udsat for røveri. En mand truede med en kniv personalet til at udlevere kassebeholdningen, og flygtede så fra stedet via Heimdalsvej, der ligger parallelt med Hadsundvej. - Han får et mindre pengebeløb ud af det, siger vagtchef ved Nordjyllands Politi Per Vagn Nielsen. Politiet har ikke anholdt manden, og har kun et sparsomt signalement af ham. Han beskrives som en etnisk dansk mand på 180-190 centimeter. Han var iført en mørk jakke med hætte og et sort tørklæde for ansigtet. - Hvis der er nogen, der har set noget, er vi selvfølgelig interesserede i at høre om det, siger vagtchefen. Nordjyllands Politi kan kontaktes på telefon 114.

Referat:
En røver slap onsdag aften afsted med et mindre kontantbeløb fra Netto i Vejgaard.